Muhammad Lutfi

Muhammad Lutfi, B.A (lahèr 16 Agustus 1969) panèka pangusaha bân pejabat Naghârâ. Sejjhâk September 2020 salèrana ètugassaghi dhâddhi duta rajâ Indonesia ghâbây Amerika Serikat. Lutfi ajabat mènangka Menteri Pardhâghângan duwâ' kalè è akhèr Kapemimpinan Prèsidèn Susilo Bambang Yudhoyono è Kabinèt Indonesia Bersatu II dâri tangghâl 14 Februari kantos 20 Oktober 2014, bân è periode kaduwâ' Kapemimpinan Prèsidèn Joko Widodo è Kabinèt Indonesia Maju sejjhâk tangghâl 23 Desember 2020 kantos 15 Juni 2022, aghentè'è Agus Suparmanto.

Sabelluna, salèrana toman ajabat mènangka Kapala Bhâdhân Koordinasi Penanaman Modal (BKPM) jhâmanna SBY taon 2005–2009, salèrana pas ètugassaghi dhâddhi duta rajâ Indonesia ghâbây Jeppang taon 2010–2013 kantos èyangka' Menteri Pardhâghângan sareng Prèsidèn SBY. È tangghâl 14 September 2020 salèrana èyangka' dhâddhi duta rajâ Indonesia ghâbây Amerika Serikat bân kantos èlanti' polè dhâddhi Menteri Pardhâghângan sareng Prèsidèn Jokowi. È taon 2008, Muhammad Lutfi èakoè mènangka pamimpin Ngodâ sè apangaro sareng Forum Ekonomi Dunia Young Global Leaders. Salèrana jhughân panèka sala sèttong pamaddhek Masyarakat Èkonomi Syariah.

 Kaodi'ân 
Muhammad Lutfi lahèr è Jakarta tangghâl 16 Agustus 1969 dâri eppa'na sè anyama Firdaus Wadjdi dâri Minangkabau bân èbhuna anyama Suhartini sè dâri Kebumen, Jhâbâ Tengnga."Silsilah Keluarga Menteri Perdagangan M Lutfi, Ayah Berdarah Minang dari Pariaman". Padangkita.com. 2020-12-22. Èaksès tangghâl 2020-12-22. Salastarèna ajhâlâni pendidikan è Purdue University, Indiana, Amerika Serikat, Lutfi ngembhângaghi usaha abhâreng Erick Thohir, Wishnu Wardhana, bân Harry Zulnardy. Salèrana bân Kancana maddhek Mahaka Group, sèttong perusahaan sè agerra' è bidang pertambangan, keuangan, bân media. È perusahaan kasebbhut Lutfi ajabat mènangka Prèsidèn Direktur bân CEO.

È omor 29 taon, salèrana dhâddhi Katua Himpunan Pangusaha Ngodâ Indonesia ghâbây Jakarta Raya (HIPMI JAYA) periode 1998–2001, bân dhâddhi Katua Nasional HIPMI è periode 2001–2004. È taon 2005, salèrana èyangka' sareng Susilo Bambang Yudhoyono ghâbây dhâddhi pejabat sè sapangkat sareng menteri, panèka Kapala Bhâdhân Koordinasi Penanaman Modal (BKPM) Indonesia, bân salèrana dhâddhi orèng palèng ngodâ sè toman ajabat è jabadhân jârèya.

È bulân Agustus 2010, Muhammad Lutfi èyangka' Prèsidèn Republik Indonesia mènangka Duta Rajâ ghâbây Jeppang bân Federasi Mikronesia.Republika Online Dino Dubes AS, M Lutfi Dubes Jepang Salèrana dhâddhi orèng palèng Ngodâ sè toman ètugassaghi è kadutaan palèng rajâ Indonesia, bân jhughân mènangka sala sèttong duta palèng ngody sè abekkèlè Indonesia sacara internasional.

Tangghâl 12 Februari 2014, Prèsidèn Susilo Bambang Yudhoyono ngomommaghi pangangka'an Muhammad Lutfi mènangka Menteri Pardhâghângan Kabinèt Indonesia Bersatu II, aghentè'è Gita Wirjawan.Koran Tempo Online SBY Tunjuk Lutfi Sebagai Menteri Perdagangan Baru Èarsipaghi 2014-02-22 è Wayback Machine. Muhammad Lutfi resmi èlanti' mènangka Menteri Pardhâghângan tangghâl 14 Februari 2014.

Lutfi èlanti' dhâddhi Duta rajâ Indonesia ghâbây Amerika Serikat è tangghâl 14 September 2020.

Tangghâl 22 Desember 2020, Prèsidèn Joko Widodo ngomommaghi pangangka'an Muhammad Lutfi mènangka Menteri Pardhâghângan Kabinèt Indonesia Maju, aghentè'è Agus Suparmanto.Koran Kompas Online Jokowi Umumkan Reshuffle, Ini 6 Menteri Baru Kabinet Indonesia Maju Muhammad Lutfi resmi èlanti' mènangka Menteri Pardhâghângan tangghâl 23 Desember 2020.

 Sombher-sombher